Ergonómia (z gréčtiny .: ergon´= práca + nomos = zákony) je veda zaoberajúca sa vzťahmi vznikajúcimi medzi človekom a prostredím, ktoré ho obklopuje. Či už sa jedná o tvary, materiály, osvetlenie, rozmery a pod. Cieľom je príslušným odborníkom (architekt, dizajnér a pod.) pripraviť materiál, na základe ktorého je možné vytvoriť také pracovné podmienky, ktoré podporujú optimálny výkon človeka a jeho pohodu. V ergonómii sa používajú poznatky z antropológie, biomechaniky, fyziológie a taktiež psychológie.
Toľko definícia.
A čo z toho sa týka nás, našich detí a nosičov? A prečo niektoré nosiče sú označované ako "ergo", aj keď sú už na prvý pohľad na denné používanie nevhodné?
V prvom rade, je potrebné si uvedomiť, že "ergonomickým" môžme označiť prakticky čokoľvek, čo nám zlepšuje pracovné podmienky. Toto teoreticky spĺňa akákoľvek nosiaca pomôcka, od trakov z monteriek, cez plachty, klokanky, rôzne sedáky na opasku, až po šatky a nosiče. Akonáhle nám niečo pomáha so starostlivosťou o deti, uľahčuje nám život a sme vďaka tomu efektívnejší, áno, je to ergo. Na Slovensku neexistuje legislatíva, ktorá by zakazovala napríklad predajcom kočíkov predávať visítka s označením "ergonosič", pretože technicky áno, PRE NÁS JE AJ KLOKANKA ERGONOSIČ!
A ČO NAŠE DIEŤA?
Čo je jeho prácou?
Rásť a správne sa vyvíjať, však?
Ako mu nosičom zlepšujeme jeho pracovné prostredie?
Existuje už dostatok výskumov a štúdií, ktoré hovoria o tom, že zdravá pozícia novorodeného dieťatka je čelom k nosiacej osobe, so zaobleným chrbátikom do tvaru písmena C a s nožičkami v tvare písmena M, podobne ako žabka. Môžme to krásne pozorovať už po pôrode, pokiaľ dieťa uložíme na telo matky, samo sa prirodzene schúli do tejto polohy. A my ho už len ovinieme šatkou alebo nosičom, aby mala maminka voľné ruky.
Myslite na to, keď si budete vyberať ergonomický nosič. Má byť ergonomický nielen pre vás, ale aj pre vaše dieťatko!
Bonus: Viete aký je rozdiel medzi bežným a skvelým ergonomickým nosičom?
Zumbucca pre vás už roky šije skvelé nosiče. Spojili sme sa s poradkyňami nosenia a dojčenia, aby sme vám priniesli to najlepšie pre vás a vaše detičky.